<classify> Nyemo Malecela Kagera ALIYEKUWA Meneja wa Kiwanda cha Kahawa cha Tanica, Linus Leopord,Mhasibu Mkuu wa kiwanda hicho, Didas Burchard na wafanyabiashara wawili,wamefikishwa katika Mahakama ya Wilaya ya Bukoba kwa makosa 15 ya uhujumuuchumi, utakatishaji fedha, ukwepaji kodi na matumizi mabaya ya ofisi nakusababisha hasara ya zaidi ya Sh bilioni tatu kwa kiwanda hicho. Wafanyabiashara waliofikishwa mahakamani katika kesi hiyo namba12020, inayosikilizwa na Hakimu Mkazi Mfawidhi wa Mahakama ya Wilaya ya Bukoba,Neema Gesabile, ni Athumani Saidi Kazinja aka Alhaji Othumani Saidi Kazinja naAbdul Salami Saidi Kazinja wakazi wa Manispaa ya Bukoba mkoani Kagera. Katika kesi hiyo, watuhumiwa wanatetewa na mawakili wawili, MathiasRweyemamu na Projestus Mulokozi wakati mawakili wa Jamhuri ni Juma Mahona,Haruna Shomari na Naila Chamba. Kabla ya watuhumiwa hao kufikishwa mahakamani, Taasisi ya Kupambana naRushwa Mkoa wa Kagera Takukuru ilitaja baadhi ya tuhuma zinazowakabiliwatuhumiwa hao kuwa ni uhujumu uchumi chini ya aya ya nne ya 41 c yajedwali la kwanza na kifungu cha 57 1 na 60 20 ya sheria ya uhujumu uchumi. Matumizi mabaya ya ofisi chini ya kifungu cha 961 cha sheria yakanuni ya adhabu, kukisababishia hasara kiwanda ya zaidi ya Sh bilioni 3 chiniya aya ya 101 ya jedwali la kwanza na kifungu cha 571 na 6020 ya sheriaya uhujumu uchumi. Pamoja na ukwepaji wa kodi na utakatishaji wa fedha haramu chini yasheria ya utakatishaji wa fedha haramu sheria namba 12. Mkuu wa Takukuru Mkoa wa Kagera, John Joseph alisema uchunguziuliofanywa na taasisi hiyo umebaini katika kipindi cha Januari 2018 hadi Desemba2019, Linus na Didas wakiwa ni sehemu ya viongozi wa kiwanda cha Tanicawalikuwa wakipokea kahawa isiyokuwa na ubora kutoka kwa Athumani na Abdul ambaopia ni wafanyabiashara wa matofali. Alisema wafanyabiashara hao walikuwa hawana vibali vya kufanyabiashara ya kahawa kwa mujibu wa sheria ya kahawa namba 347 wakati Linus naDidas wakinunua kahawa isiyo na ubora kwa hila na makusudi na kusababishahasara ya Sh bilioni tatu kinyume cha sheria, hivyo kusababisha kiwanda kupatahasara. Kiwanda cha Tanica kilichopo Manispaa ya Bukoba mkoani Kagerakinamilikiwa na vyama vya ushirika vya KCU, KDCU na wafanyakazi. Kutokana na mahakama hiyo kutokuwa na mamlaka ya kusikiliza kesi hiyo,watuhumiwa wamerudishwa rumande wakisubiri kesi hiyo itakapotajwa tena Februari25.  <topic>: KITAIFA 